open-index/open-wikipedia-markdown huggingface dataset:
Gran Premio de Alemaña de 1965

O Gran Premio de Alemaña de Fórmula 1 de  (formalmente o ** XXVII Großer Preis von Deutschland**) celebrouse en Nürburgring o 1 de agosto de 1965. A carreira, disputada sobre 15 voltas, foi a sétima rolda da tempada de Fórmula Un de 1965. Foi gañada por Jim Clark, que no seu Lotus - Climax, logrou a pole position, a volta rápida da carreira, e liderou tódalas voltas. A vitoria aseguroulle a Clark a vitoria no Campionato do Mundo de Pilotos a falta de tres carreiras. Tamén significou que Lotus gañara o Mundial de Construtores ao mesmo tempo. o piloto de BRM, Graham Hill, terminou a carreira en segunda posición por diante do Brabham - Climax de Dan Gurney, que completou o podio ao terminar terceiro.

## Informe da carreira 
Graham Hill en teoría podería alcanzar a Clark no campionato. Con todo, Clark converteuse en campión cunha maxistral actuación, que o levou desde a pole ata a bandeira final e ao establecemento da volta rápida, para obter o máximo de puntos con 3 Grandes Premios aínda por disputar. Detrás del, o resto tivo todo tipo de problemas mecánicos, Surtees tivo problemas co cambio de velocidades, Stewart dobrou un brazo oscilante, Hulme perforou o tanque de combustible cando se lle soltou o asento e Amón tivo problemas de transistores a pesar de cambiar dúas caixas de transistores! Clark coroouse como campión a principios de agosto, sendo o campionato que se gañous máis cedo o campionato ata 2002, cando Michael Schumacher conseguiu o seu quinto título o 21 de xullo.

## Clasificación 
[thumb|[Gerhard Mitter nun Lotus 25.]]
[thumb|[Jochen Rindt nun Cooper T77.]]
[thumb|[Jack Brabham nun Brabham BT11.]]

## Posicións despois da carreira 
;Campionato mundial de Pilotos

;Campionato Mundial de Construtores

* **Notas**: Só están incluídos os cinco primeiros postos en ambos os grupos de clasificación.

## Notas 
* Líderes por volta: Jim Clark 15 voltas (1-15).
* Derradeiro Gran Premio para: Paul Hawkins, Gerhard Mitter e Ian Raby.
* Primeira vez: Jochen Rindt (puntos).

## Véxase tamén 
### Ligazóns externas
Guadalcázar

**Guadalcázar** é un concello español da provincia de Córdoba, Andalucía. No ano 2009 tiña 1.519 habitantes. A súa extensión superficial é de 72&nbsp;km² e ten unha densidade de 21,09 hab/km². As súas coordenadas xeográficas son 37°45′N 4°56′O. Atópase a unha altitude de 158 metros e a unha distancia de 28&nbsp;km da capital, Córdoba.

## Véxase tamén 
### Ligazóns externas 
* Guadalcázar - Sistema de Información Multiterritorial de Andalucía
Baía de Chimbote

A **Baía de Chimbote**, chamada tamén baía **El Ferrol**, é unha entrada do océano Pacífico na costa norcentral do Perú. Nela aséntase a cidade de Chimbote.

A baía é a maior e segunda máis meridional, tras a baía de Santa, dunha serie de entradas do océano Pacífico na costa das provincias de Provincia de Casma e Santa no Departamento de Ancash.

Conforma unha entrada do mar entre o Cerro de La Juventud ou cerro Chimbote e a península de El Ferrol, cerrada ao norte pola Illa Branca e ao sur polas Illas Ferrol.

A Baía de Chimbote é un sitio importante e tradicional de pesca artesanal, aínda que na última metade do século XX empezou a sufrir de contaminación ambiental por parte da vertedura de produtos industriais das fábricas de fariña de peixe. Na Baía de Chimbote desemboca o río Lacramarca.

## Véxase tamén 
### Ligazóns externas
* IMARPE - Prospección bioceanográfica en el litoral de la Provincia del Santa: Delimitación de zonas de pesca artesanal, bancos naturales de invertebrados y áreas propuestas para maricultura (07-12 e 14-16 de xuño de 2005).
Lingua adiguea

O **adigueo** (адыгабзэ, adygabze, adəgăbză) é unha lingua pertencente á familia das linguas caucásicas noroccidentais. Emprégase en Rusia, Turquía, Iraq e Xordania. O adigueo está clasificado como "vulnerable" polo Libro Vermello das Linguas Ameazadas da UNESCO.

## Ortografía 
## Alfabeto 

Ficheiro:Adyghe arabic alphabet.JPG|Alfabeto árabe, utilizado até 1927.
Ficheiro:Adyge alphabet 1927 (1).JPG|Alfabeto latino do adigue, 1927-1938.
Ficheiro:Adyge alphabet 1927 (2).JPG|Alfabeto latino do adigue, 1927-1938.

## Notas 
## Véxase tamén 
### Outros artigos 
* Wikipedia en adigueo
### Ligazóns externas 
* Adyghe alphabet
* Adyghe Alphabet and Cyrillic Board
* Ethnologue: Adyghe
* Learning Adyghe resource
* Adyghe transliteration tool
Alcaracejos

**Alcaracejos** é un concello andaluz da provincia de Córdoba. No ano 2005 tiña 1.472 habitantes. A súa extensión superficial é de 177 km² e ten unha densidade de 8,3 hab/km². As súas coordenadas xeográficas son 38º 23' N, 4º 58' O. Atópase a 602 msnm e a 74 km da capital de provincia, Córdoba.

Situada ao norte da provincia de Córdoba, en pleno centro da comarca de Los Pedroches, limita con Dos Torres e Villaralto polo norte, con Añora polo leste, con Villanueva del Duque polo oeste, con Pozoblanco polo sueste e con Espiel polo suroeste.

## Véxase tamén 
### Ligazóns externas 
* Alcaracejos - Sistema de Información Multiterritorial de Andalucía
Jerónimo Saavedra

**Jerónimo Saavedra Acevedo**, nado nas Palmas de Gran Canaria o 3 de xullo de 1936 e finado na mesma cidade o 21 de novembro de 2023, foi un político socialista canario. Foi presidente do goberno das Canarias de 1983 a 1987 e de 1991 a 1993, así como ministro de Administracións Públicas (1993-1995) e ministro de Educación e Ciencia (1995-1996) de España. Entre 2007 e 2011, coa vitoria nos comicios municipais por maioría absoluta, foi alcalde de Las Palmas de Gran Canaria.

Saavedra era doutor en Dereito e diplomado en Administración de Empresas pola Escola de Organización Industrial.

## Historia política 
En 1972 comezou a militar no Partido Socialista Obrero Español (PSOE) e na Unión Xeral de Traballadores (UGT). Foi elixido en 1977 Secretario Xeral do Partido Socialista Canario (PSC-PSOE) e entre 1976 e 1983 membro do Comité Executivo da UGT. Foi deputado polo PSOE pola provincia das Palmas nas primeiras Cortes Constituíntes (1977), e volveu ser elixido deputado nas eleccións xerais de 1979, 1982 e 1989.

Foi Presidente do Goberno das Canarias de 1983 a 1987 e de 1991 a 1993.

Ministro de Administracións públicas (1993-1995) e Ministro de Educación e Ciencia durante a última lexislatura de Felipe González Márquez como presidente do goberno (1995-1996).

Senador en 1996 e de 1999 a 2003.

No ano 2000 revelou que era homosexual no prólogo do libro "Outing en España".

Presentouse á alcaldía de Las Palmas de Gran Canaria nas eleccións municipais do 27 de maio de 2007 polo Partido Socialista Canario (PSC-PSOE), nas que obtivo maioría absoluta. Foi investido alcalde o 16 de xuño de 2007.

## Cargos desempeñados 
* Deputado por Las Palmas no Congreso dos Deputados. (1977-1983)
* Secretario xeral do PSC-PSOE. (1977-1997)
* Presidente do Goberno das Canarias (1982-1987; 1991-1993)
* Deputado por Las Palmas no Parlamento das Canarias. (1983-1993)
* Ministro de Administracións Públicas. (1993-1995)
* Ministro de Educación e Ciencia. (1995-1996)
* Deputado por Las Palmas no Parlamento das Canarias. (1996-1999)
* Senador designado polo Parlamento das Canarias. (1999-2003)
* Alcalde de Las Palmas de Gran Canaria. (2007-2011)
* Portavoz do PSOE no Concello de Las Palmas de Gran Canaria. (2011)
* Deputado do Común das Canarias (2011- )

## Notas 
## Véxase tamén 
### Ligazóns externas 
* Encontro dixital en elmundo.es
Almodóvar del Río

**Almodóvar del Río** é un concello andaluz da provincia de Córdoba, situado na comarca da Vega del Guadalquivir. No ano 2005 tiña 7.420 habitantes. A súa extensión superficial é de 174&nbsp;km² e tiña unha densidade de 42,6 hab/km². As súas coordenadas xeográficas son 37º 48' N, 5º 01' O. Atópase a unha altitude de 121 metros sobre o nivel do mar e a 22 quilómetros da capital de provincia, Córdoba.

miniatura|Castelo de Almodóvar. Abril de 2012

## Véxase tamén 
### Ligazóns externas 
* Ayuntamiento de Almodóvar del Río - Web Oficial
* Almodóvar del Río - Sistema de Información Multiterritorial de Andalucía
* Parque Natural Sierra de Hornachuelos
Añora

**Añora** é un municipio andaluz da provincia de Córdoba. No ano 2010 tiña 1.540 habitantes. A súa extensión superficial é de 111&nbsp;km² e ten unha densidade de 13,8 hab/km². As súas coordenadas xeográficas son 38º 24' N, 4º 53' O. Atópase situado a unha altitude de 624 metros e a menos de 90 quilómetros da capital de provincia, Córdoba.

## Historia 
Añora fundouse como unha aldea dependente de Torremilano a finais do século XIV. Obtivo o seu título de vila independente en 1553 e desde entón formou parte das Sete Vilas do Val dos Pedroches, canda Pedroche, Torremilano, Torrecampo, Pozoblanco, Alcaracejos e Villanueva de Córdoba. Desde 1660 até 1747 estas vilas formaron o Marquesado do Carpio. Até comezos do século XX non se delimitaron os seus respectivos termos municipais.
En Añora naceu Marcos Rodríguez Pantoja, o neno que viviu só en plena Serra Morena no Parque Natural da Serra de Cardeña e Montoro. Nesa experiencia vital está baseada a película do director de cine cordobés Gerardo Olivares *Entre lobos*.

## Véxase tamén 
### Ligazóns externas 
* Ayuntamiento de Añora
* Blog oficial del Ayuntamiento de Añora
* Añora, Sistema de Información Multiterritorial de Andalucía.
* La página de Añora.
Belalcázar

**Belalcázar** é un municipio andaluz da provincia de Córdoba. No ano 2005 tiña 3576 habitantes. A súa extensión superficial é de 355&nbsp;km², o que lle daba unha densidade de poboación de 10,1 hab./km². As súas coordenadas xeográficas son 38º 34' N, 5º 10' O. O seu termo municipal limita; polo norte con El Viso e Monterrubio de la Serena; polo sur con Hinojosa del Duque; polo leste con El Viso; e polo oeste con Monterrubio de la Serena. Encóntrase a unha altitude de 488 metros e a 104 quilómetros da capital de provincia, Córdoba. Até o ano 1833, Belalcázar e a súa comarca formaban parte de Estremadura.

## Galería 

Ficheiro:CAstillo Sotomayor Zuñiga Belalcazar Estanque.jpg|Vista do castelo dos Sotomayor y Zúñiga
Ficheiro:BelalcazarCoventoSantaClara.jpg|Convento de Santa Clara

## Véxase tamén 
### Ligazóns externas 
* Belalcázar, Sistema de Información Multiterritorial de Andalucía.
Baena

**Baena** é un concello andaluz situado na provincia de Córdoba. O municipio atópase na comarca da Campiña de Baena e é cabeza do partido xudicial homónimo e ao cal se acollen os municipios de Luque, Valenzuela, a pedanía de Albendín e sete casaríos menores.

Situada a 62&nbsp;km da capital pola estrada N-432, a 100&nbsp;km de Granada e a 67&nbsp;km de Xaén.

O río Guadajoz atravesa o concello case transversalmente de suroeste a oeste e o seu afluente, o Marbella, baña o propio núcleo urbano, sendo un río practicamente seco.

Destacan algúns vértices como torre Morana (688 m), Almoguera (758 m) ou Serrezuela (799 m).

## Etimoloxía 
Procede de *Baius*, nome dunha facenda romana, que na época árabe se transformou en *Bayyana*. No termo municipal de Baena abundan os restos ibero romanos (Torreparedones, Izcar, cerro Minguillar etc...).

## Administración e goberno local 
## Véxase tamén 
### Ligazóns externas 
* Ayuntamiento de Baena 
* Baena, Sistema de Información Multiterritorial de Andalucía.
* Paisajes culturales de Andalucía:Torreparedones, Baena, Castro del Río. Instituto Andaluz del Patrimonio Histórico
Bipartito galego

dereita|miniatura|200px|Emilio Pérez Touriño.
dereita|miniatura|200px|Anxo Quintana.

O **bipartito galego**, tamén coñecido como **goberno bipartito**, foi unha forma de goberno en coalición da Xunta de Galicia durante o período comprendido entre o 2 de agosto de 2005 e o 16 de abril de 2009 entre o PSdeG-PSOE e o Bloque Nacionalista Galego, caracterizado polo repartimento entre ambas forzas políticas e mediante convenio dos diferentes organismos públicos administrativos que a compoñen.

A coalición de goberno entre socialistas e nacionalistas galegos foi posible tras coñecerse os resultados das eleccións autonómicas de xuño de 2005, que deron o seguinte resultado:
***PPdG**: 756.562 votos (45,81%) e 37 escanos
***PSdeG-PSOE**: 555.603 votos (33,64%) e 25 escanos
***BNG**: 311.954 votos (18,89%) e 13 escanos

## Composición das consellerías por partidos 
**PSdG-PSOE**: 
*Presidencia da Xunta: Emilio Pérez Touriño 
*Consellería de Presidencia, Administracións Públicas e Xustiza: José Luis Méndez Romeu
*Consellería de Economía e Facenda: Xosé Ramón Fernández Antonio
*Consellería de Política Territorial, Obras Públicas e Transportes: María Xosé Caride
*Consellería de Educación e Ordenación Universitaria: Laura Sánchez Piñón
*Consellería de Sanidade: María José Rubio
*Consellería de Pesca e Asuntos Marítimos: Carmen Gallego
*Consellería de Medio Ambiente e Desenvolvemento Sostible: Pachi Vázquez
*Consellería de Traballo: Ricardo Varela Sánchez
*Dirección Xeral da CRTVG: Benigno Sánchez

**BNG**:
*Vicepresidencia da Igualdade e do Benestar: Anxo Quintana
*Consellería de Innovación e Industria: Fernando Blanco Álvarez
*Consellería do Medio Rural: Alfredo Suárez Canal
*Consellería de Cultura e Deporte: Ánxela Bugallo 
*Consellería de Vivenda: Teresa Táboas
Alianza de aeroliñas

miniatura|300px|As tres principais alianzas en Europa.
Unha **alianza de aeroliñas** é un acordo na industria da aviación de cooperación entre dúas ou máis aeroliñas co obxectivo de reducir custos, compartir voos e mellorar os seus servizos aos viaxeiros. As alianzas proporcionan así unha ampla rede de conectividade e comodidade para pasaxeiros e cargas internacionais. As tres alianzas máis grandes do mundo son Star Alliance, SkyTeam e Oneworld, formadas por aeroliñas de transporte de pasaxeiros, facilitar aos viaxeiros que fagan conexións de código compartido entre compañías aéreas dentro dos países. Esta marca pode implicar libreas de aeronaves unificadas das aeronaves membros.

En 2015, Star Alliance foi a maior alianza cun 23% do tráfico total programado en quilómetros de pasaxeiros de ingresos (RPK)/millas de pasaxeiros de ingresos (RPM), seguida de SkyTeam cun 20,4% e Oneworld cun 17,8%, deixando un 38,8% para outras aeroliñas. En 2019, por número de pasaxeiros, Star Alliance lideraba 762 millóns, seguida de SkyTeam (630 millóns) e Oneworld (535 millóns).

## Notas
Pluto (Disney)

**Pluto** é un can de debuxos animados creado pola compañía Walt Disney en 1930 coma mascota de Mickey Mouse. É un animal non antropomórfico, a diferenza do resto de personaxes do grupo, incluíndo ao Goofy, outro can que é amigo do dono do Pluto. Pluto salienta polo seu sentido do humor e polas liortas nas que mete ás veces á súa cuadrilla de amigos, así como pola súa lealdade. O seu nome vén do planeta Plutón, descuberto cando Norman Ferguson traballaba no personaxe (outrora chamado Rover).

Apareceu primeiro coma secundario mais a súa popularidade, especialmente entre o público cativo, fixo que protagonizase cada vez máis escenas e incluso capítulos propios(dende 1932). Vaise tamén espallar o seu círculo a partir dunha serie centrada nel (1937), con amigos, amores propios (a mascota da Minnie Mouse e unha cadeliña que representa o animal de boa raza) e antagonistas, coma os esquíos de Chip e Chop ou un bulldog que lle disputa a súa namorada.
Departamento de Apurímac

**Apurímac** é unha das 25 rexións do Perú. A súa capital é a cidade de Abancay.

Áchase na serra sur do país, na vertente oriental da Cordilleira dos Andes. Esta rexión ten unha superficie de 20,9 mil km² e o seu territorio é un dos máis escarpados do Perú. É mollado de norte a sur por varios ríos a través de profundos canóns até a súa unión co río Apurímac nunha das profundidades maiores da rexión.

## Orixe do nome 
O nome Apurímac provén do río homónimo que discorre polo seu límite oriental e setentrional. En quechua *Apu Rimaq* significa «o que fala cos señores [deuses]» ou «oráculo maior»."

## Xeografía 
Apurímac está situado no sector sueste dos Andes centrais. Limita polo norte cos departamentos de Ayacucho e de Cuzco; polo sur con Arequipa; polo leste co departamento de Cuzco; e polo oeste co departamento de Ayacucho. A altitude media da rexión é de 2 900 msnm.

### Clima
Maiormente temperado, cunha temperatura media de 15&nbsp;°C nos vales. Raramente neva.

### Accidentes xeográficos
*Ríos: Apurímac, Santo Tomás, Chumbao, Pachachaca e Pampas
*Lagoas: Hiullita en Chuquibambilla, Pacucha en Andahuaylas, Uspaccocha e Ankascocha en Abancay
*Abras: Piste (a 4.800 &nbsp;msnm) en Aymaraes e Antabamba; Tunapita (a 4.350&nbsp;msnm) en Aymaraes; Tablacruz (a 4.340&nbsp;msnm) en Abancay.
*Pongos: Apurímac (a 1.500&nbsp;msnm) en Abancay e La Convención.
*Nevados: Chancohuana Chico (5.331&nbsp;msnm) e Tetón (5.300&nbsp;msnm).

## Provincias (capital) 
# Abancay (Abancay)
# Andahuaylas (Andahuaylas)
# Antabamba (Antabamba)
# Aymaraes (Chalhuanca)
# Chincheros (Chincheros)
# Cotabambas (Tambobamba)
# Grau (Chuquibambilla)
222px|miniatura|left|Departamento de Apurímac.

## Véxase tamén 
### Outros artigos 
* Subdivisións do Perú
Convento dos Cordeliers

miniatura|dereita|275px|O Convento dos Cordeliers en 1793.
O **convento dos Cordeliers** (en francés: *Couvent des Cordeliers*) era un convento situado na cidade de París (Francia) erixido en 1259 no reinado de Lois IX de Francia, co importe dunha multa pagada en reparación por un asasinato.

En 1590 converteuse na guarida dos máis famosos membros da Liga Católica. Deu o seu nome ao Club dos Cordeliers, quen tiveron os seus primeiros encontros neste lugar durante a Revolución Francesa.

*Cordeliers* foi o nome dado en Francia aos Franciscanos observantes, tamén coñecidos como Orde de Frades Menores (Ordo Fratrum Minorum [O.F.M.]).

Parte do convento foi absorbido pola Escola de Medicina de París e o que queda garda o Museo Dupuytren de anatomía, conectado coa mesma escola.

## Notas 
## Véxase tamén 
### Bibliografía 
*
Winnie-the-Pooh

175px|miniatura|dereita|Personaxes de Winnie-the-Pooh tallados en madeira

**Winnie-the-Pooh**, é un personaxe de ficción (un osiño amarelo) creado por A.A. Milne. A primeira colección de contos apareceu no 1926 titulada simplemente *Winnie-the-Pooh* e seguiu con *The House at Pooh Corner* (1928). Milne tamén fixo algúns poemas sobre este personaxe incluídos na obra *When We Were Very Young* (*Cando eramos moi novos*) (1924) e en *Now We Are Six* (*Agora somos seis*) (1927). Os catro volumes foron ilustrados por E.H. Shepard.

A Compañía Walt Disney adaptou os contos con grande éxito.

Traduciuse a numerosos idiomas, incluído o latín (*Winnie ille Pu*) en 1958.

## Orixe 
[miniatura|esquerda|Xoguetes orixinais: [Tigger, Kanga, Winnie the Pooh, Eeyore, e Piglet.]]
miniatura|Winnie-the-Pooh- White River, Ontario
Milne púxolle aos personaxes os nomes dos osiños de peluxe de seu único fillo, Christopher Robin, no que baseou o personaxe do neno (o humano) dos contos, agás o moucho e mais o coello (*Owl* e *Rabbit*), e o personaxe de *Gopher* engadido na versión da Disney. Os xoguetes orixinais que eran de Christopher Robin se exhibeixen na Biblioteca Main Branch de Nova York 

O nome de Winnie-The-Pooh provén dun oso pardo canadense que o fillo de A.A. Milne viu no zoo de Londres e dun cisne que el vía durante as vacacións. Cando o oso era aínda un cachorro, mercouno un militar canadense que lle puxo o nome de *Winnie* pois o militar era orixinario de Winnipeg, no Canadá. Este animal levouse até Inglaterra onde se converteu en mascota militar e finalmente parou no zoo de Londres rematando a primeira guerra mundial, onde era moi popular entre os visitantes. O cisne *Pooh* aparece coma personaxe na obra *When We Were Very Young*.

## Disney 
Logo de que o ilustrador Slesinger finase no 1953, a súa viúva, Shirley Slesinger Lasswell, continuou ela mesma a debuxar o personaxe. No 1961, vendeu os dereitos de autor á Walt Disney Productions. O mesmo fixo Daphne Milne incluíndo dereitos cinematográficos.

Dende 1966, a Disney realizou numerosas producións de debuxos animados baseadas en Winnie the Pooh e os seus amigos.

## Adaptación soviética 
miniatura|dereita|Selo soviético cos personaxes de Winnie the Pooh
De 1969 a 1972 e con nome ruso de *Vinni Pukh* (Винни-Пух) fíxose unha triloxía de debuxos animados para a Soiuzmultfilm dirixida por Fiodor Khitruk. Os personaxes estaban debuxados dun xeito moi diferente ás anteriores ilustracións sendo a cor do osiño marrón no canto do amarelo da versión da Disney.

## Notas 
## Véxase tamén 
### Ligazóns externas 
* O oso orixinal, con A. A. Milne e Christopher Robin, no National Portrait Gallery, Londres
* Situacións auténticas , de the Ashdown Forest Conservators
* Winnie-the-Pooh na New York Public Library
El Pensamiento de Galicia (Santiago de Compostela)

***El Pensamiento de Galicia*** foi un periódico editado en Santiago de Compostela entre 1898 e 1900.

## Historia e características 
Subtitulado *Diario católico-tradicionalista*, apareceu en agosto de 1898. Substituíu a *El Pensamiento Galaico* e *El Pensamiento Gallego*. Estaba dirixido por Ramón Gallego García.

## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
El Pensamiento de Galicia

***El Pensamiento de Galicia*** foi o nome de dúas publicacións:

****El Pensamiento de Galicia***, revista publicada en Ferrol entre 1865 e 1866.
****El Pensamiento de Galicia***, periódico publicado en Santiago de Compostela entre 1898 e 1900.

## Véxase tamén
### Outros artigos
*El Pensamiento Gallego
**El Pensamiento Galaico*
Almedinilla

**Almedinilla** é un municipio andaluz situado no extremo oriental da comarca da Subbética Cordobesa na provincia de Córdoba. Limita cos municipios de Priego de Córdoba, na súa provincia; con Alcalá la Real, en Xaén; e con Montefrío, en Granada. O seu termo municipal é o máis oriental de toda Córdoba.

No ano 2007 tiña 2.510 habitantes. A súa extensión superficial é de 56&nbsp;km² e tiña unha densidade de 44,8 hab/km². As súas coordenadas xeográficas son 37º 26' N, 4º 05' O. Atópase a unha altitude sobre o nivel do mar de 622 metros e a 114 quilómetros da capital de provincia, Córdoba, estando máis próximo a Xaén ou Granada que á propia Córdoba.

Coñecido pola calidade do seu aceite de oliva, e polo extenso e rico patrimonio arqueolóxico que atesoura, no que destaca a vila romana de El Ruedo e o poboado ibérico sobre o Cerro de La Cruz.

## Aldeas 
* Venta Valero
* Fuente Grande
* Los Ríos
* Sileras
* Brácana
* La Venta
* La Carrasca

## Véxase tamén 
### Ligazóns externas 
* Ayuntamiento de Almedinilla
* Almedinilla, Sistema de Información Multiterritorial de Andalucía.
* Patrimonio cultural de Almedinilla.Instituto Andaluz del Patrimonio Histórico
Andrés Ocaña Rabadán

**Andrés Ocaña Rabadán**, nado en Aguilar de la Frontera en 1955, é un político andaluz. Desde 2009 até 2011, e tras a dimisión de Rosa Aguilar, exerceu o cargo de alcalde de Córdoba.

## Traxectoria política 
Diplomado en Maxisterio, coa especialidade de Xeografía e Historia. Residente en Córdoba desde hai tempo, comezou exercendo o seu labor como mestre no colexio do barrio de Las Moreras, para pouco a pouco ir migrando até dedicarse totalmente á política. Foi membro do Consello Local de Esquerda Unida en Córdoba así como membro do Consello Provincial. Tamén foi, canda outros (Julio Anguita, Félix Ortega etc), membro fundador do sindicato USTEA.

Obtivo a súa primeira acta de concelleiro no Concello de Córdoba en 1995. Durante esta lexislatura, 1995-1999, foi portavoz de IULV- CA na Deputación de Córdoba.

Repetiu nas eleccións de 1999 e formou parte do equipo de goberno municipal de Rosa Aguilar ocupando a Área de Infraestruturas, entre outras responsabilidades.

Entre os anos 2003 e 2007 é primeiro tenente de alcalde e delegado de Urbanismo así como presidente da Empresa Municipal de Vivendas (Vimcorsa) e de Procórdoba S.A, sendo elixido portavoz municipal do grupo de Esquerda Unida no Concello de Córdoba.

Tras as eleccións de 2007, mantén a súa acta de concelleiro, a delegación de Urbanismo e a presidencia da Xerencia Municipal de Urbanismo e de Procórdoba, sendo nomeado segundo tenente de alcalde.

O 7 de maio de 2009 é elixido alcalde de Córdoba, substituíndo a Rosa Aguilar, que renunciara o 23 de abril tras ser nomeada Conselleira de Obras Públicas da Xunta de Andalucía.

Nas eleccións municipais celebradas o 22 de maio de 2011, e tras os resultados obtidos polo PP (maioría absoluta), presentou a súa renuncia de ser concelleiro anunciando a súa retirada da política institucional.

## Notas
Fuad Abdurahmanov

**Fuad Abdurahmanov** (en azerí: Fuad Həsən oğlu Əbdürəhmanov), nado en Nukha (daquela Imperio Ruso) o 11 de maio de 1915 e finado en Bakú (daquela (RSS de Azerbaidján) o 15 de xuño de 1971, foi un escultor e pintor azerí da era soviética.

## Traxectoria 
Fuad Abdurahmanov naceu na familia de Hasan Jafar oglu Abdurahmanov, un funcionario civil local durante a era tsarista. Estudante do Escola do Estado de Belas Artes de Azerbaidján de 1929 a 1932. Estudou con Ilya Repin e M. G. Manizer en Leningrado de 1935 a 1939 (pintura, escultura e arquitectura). Comezou a expoñer en 1934. De 1942 a 1948, foi profesor na Escola de Artes de Azerbaidján.

As súas obras foron expostas na India, Xapón, Bulgaria e Iugoslavia.

## Traballos 
* Monumento a Nezami Ganjavi (bronce) en Ganja, 1946.
* Monumento a Nezami Ganjavi en Bakú, 1949.
* Estatua de "Ruído" (bronce) na Galería Tretyakov en Moscova, 1950.
* Monumento busto de Khorloogiin Choibalsan (mármore) en Sühbaatar, 1954.
* Busto de Lenin (mármore) no Museo de Azerbaidján en Bakú, 1955.
* Monumento a Lenin en Omsk, 1957.
* Monumento a Lenin en Alma-Atá, 1957.
* Estatua da Liberación en Bakú, 1960.
* Monumento ao escritor Samad Vurgun en Bakú, 1961.
* Monumento ao poeta Rudaki en Dushanbe, 1964.

## Véxase tamén 
### Bibliografía 
* John Milner, *A Dictionary of Russian and Soviet Artists, 1420 - 1970*. Woodbridge, Suffolk; Antique Collectors' Club, 1993.
* Enciclopedia Sovetskaya Bolshaya (Большая Советская Энциклопедия) — 3 ª edición -издание. &nbsp;- T. 1.
* *Enciclopédia Soviética da Ucrânia* (en ruso: Украинская советская энциклопедия).&nbsp;— 2 ª edición. видання- &nbsp;T. 1. &nbsp;- K., 1977. &nbsp;- S. 9.
* Najafov M., *Abdurakhmanov Fouad* (en ruso: Наджафов М., Фуад Абдурахманов.) &nbsp;— Moscova, 1955. 
* Novruzova D., *Abdurakhmanov Fouad* (en ruso: Новрузова Д.'', Фуад Абдурахманов.) — Bakú, 2004. 
*
Winnipeg Jets

Os **Winnipeg Jets** son un equipo profesional de hóckey sobre xeo da cidade de Winnipeg (Canadá) que actualmente compite na National Hockey League (NHL).

O equipo naceu na cidade estadounidense de Atlanta como **Atlanta Thrashers** en 1999, antes de ser comprado polo grupo canadense True North Sports & Entertainment Limited e relocado en 2011 na capital de Manitoba. O seu nome fai referencia ao primeiro equipo da cidade, que en 1996 se mudou a Arizona, para converterse nos Phoenix Coyotes.

## Notas 
## Véxase tamén 
### Outros artigos 
* Winnipeg Jets (1972-1996)
* Atlanta Thrashers

### Ligazóns externas 
* Sitio web oficial dos Winnipeg Jets
Raíz (homónimos)

A palabra **raíz**, derivado do latín *rādix, -īcis* "raíz" (dunha árbore), "pé" (dunha montaña), "orixe", ten varios significados, todos eles derivados do termo botánico e que se adoptaron noutras áreas do coñecemento:

; Botánica
* **Raíz**, órgano subterráneo das plantas superiores que a sustenta e contribúe ao seu mantemento, absorbendo auga e minerais do solo.

; Gramática
* **Raíz**, conxunto de fonemas mínimo e irredutíbel que comparten as palabras dunha mesma familia léxica. Compárese con lexema.

; Matemáticasy = \sqrt[n]{x} = x^{1/n}

* **Raíz cadrada**, \sqrt{x}, número real non negativo que, ao ser multiplicado por si mesmo, dá *x*.
* **Función raíz**, función matemática de fórmula . (A función raíz cadrada é un caso particular, cando *n* vale 2). É, polo tanto, a inversa á **función potencia**.
*Raíz dunha función, é un elemento *x* do dominio dunha función *f* tal que *f(x)=0*. Por esta razón, ás veces tamén se denota por **cero** dunha función.

; Anatomía e medicina
* **Raíz medular**, punto da medula espiñal desde o que saen os nervios principais.
* **Raíz dentaria**, parte do dente que está cuberta polo cemento, situada en sentido proximal ao colo do dente e incrustada no alvéolo dentario.

; Informática
* **Directorio raíz**, o primeiro directorio dunha xerarquía.
José de la Cuesta Crespo

**José de la Cuesta Crespo**, nado en Pontevedra o 12 de decembro de 1849 e finado en Madrid o 13 de xaneiro de 1893, foi un xurista, escritor e xornalista galego.

## Traxectoria 
Estudou dereito e diplomacia na Universidade de Madrid. Colaborou no periódico *La Reforma*, de Madrid, no diario *El Progreso* de Pontevedra, onde publicou o artigo “Pontevedra juzgada por su naturaleza”, en *La Unión Gallega* e foi redactor de *La Patria* (1886). En 1887 fundou a revista *La Ley*, que se editou ata a súa morte. Foi membro correspondente da Sociedad Arqueológica de València, socio da Economía Matritense e da Sociedad Económica de Amigos del País de Santiago de Compostela.

## Obras 
* *Clases pasivas civiles y militares*.
* *El derecho de las clases pasivas*, 1889.
* *El procedimiento administrativo*, 1890.
José Antonio Nieto

**José Antonio Nieto Ballesteros**, nado en Guadalcázar o 10 de abril de 1970, é un político español de ámbito local do Partido Popular. É licenciado en Dereito pola Universidade de Córdoba. Desde o 11 de xuño de 2011, é o alcalde da cidade de Córdoba.

## Biografía 
Entre 1991 e 1993 ocupa o cargo de secretario provincial do Centro Democrático e Social (CDS), partido polo que se presenta a senador nas eleccións xerais de 1993, sen éxito. Pouco despois pasa ao Partido Popular. Entre 1995 e 1999 é concelleiro en Guadalcázar, pasando ese ano a ser concelleiro do Partido Popular na cidade de Córdoba.

Tamén foi coordinador electoral rexional do PP andaluz e vicesecretario xeral de Formación e Electoral do PP de Córdoba até o mes de decembro de 2002, cando é designado número dous do partido na provincia. A partir das eleccións municipais de 2003, substitúe a Rafael Merino como portavoz no Concello de Córdoba. En febreiro de 2006, e tras a dimisión de María Jesús Botella, faise cargo da presidencia provincial do PP.

O 28 de xuño de 2006 é elixido candidato á alcaldía de Córdoba polo Partido Popular. Nas eleccións municipais de 2007, o seu partido é o máis votado, obtendo o 43,96% dos votos e 14 concelleiros, mais un pacto entre o PSOE e Izquierda Unida, con 4 e 11 concelleiros respectivamente, mándao á oposición.

En 2008 é o cabeza de lista por Córdoba para as eleccións autonómicas de 2008 conseguindo un escano no Parlamento andaluz en marzo. En novembro é reelixido presidente do Partido Popular de Córdoba durante o XIII Congreso Provincial do Partido Popular cun 96% de votos a favor. Nas eleccións municipais de 2011 gañou a alcaldía de Córdoba ao obter o PP a maioría absoluta do concello con 79.493 votos (48,80%) e 16 concelleiros.

## Notas
Mariano Jamardo

**Mariano Jamardo Kristman**, nado en Rois en 1865 e finado en Madrid o 15 de xaneiro de 1897, foi un xornalista galego.

## Traxectoria
Cursou a carreira eclesiástica no Seminario de Santiago de Compostela. Ao rematar os estudos de Teoloxía marchou a Madrid, onde gañou un posto de capelán da Armada que non chegou a ocupar por non terse ordenado finalmente sacerdote. De ideoloxía carlista, foi director de *El Pensamiento Galaico* (1890-1892) substituíndo a Juan Vázquez de Mella. Despois foi redactor de *El Correo Español* de Madrid e correspondente en Madrid de *El Pensamiento Gallego* ata a súa morte.

## Notas
## Véxase tamén
### Bibliografía
*
Tempada 2011-12 da KHL

A **tempada 2011-2012 da Kontinental Hockey League** foi a cuarta tempada da competición eurasiática de hóckey sobre xeo. A liga estivo formada por un total de 23 equipos (os mesmos que na tempada precedente) repartidos en dúas conferencias (leste e oeste) de dúas divisións dada unha. Cada equipo xogou un total de 54 partidos. Ao final da liga regular o Traktor Chelyabinsk gañou a Continental Cup ao finalizar na primeira posición. Así e todo, tralos *playoffs* polo título foi o Dynamo Moscova quen se alzou co título da liga.

A liga debía comezar o 7 de setembro de 2011 coa disputa da Lokomotiv Cup (nova denominación que adquiriu a anterior Opening Cup), mais a causa do accidente aéreo do Lokomotiv Yaroslavl, acontecida durante o primeiro período do partido e no que morreron tódolos integrantes do equipo, o partido tivo que pospoñerse ata o día 12 de setembro de 2011.. A liga finalizou o día 15 de abril de 2012 coa disputa do sétimo e definitivo partido da final da Copa Gagarin.

## Trocos na liga 
### Trocos nos equipos 
**Expansión a Eslovaquia**

Coa admisión na competición do Lev Poprad de Poprad (Eslovaquia) a liga expandiuse máis aló das fronteiras da antiga Unión Soviética. Este feito debía ter elevado o número de equipos que tomaron parte na competición aos 24, mais a causa do accidente aéreo que lle custou a vida a tódolos integrantes do Lokomotiv Yaroslavl, o equipo ruso retirouse da competición, xogando finalmente 23 equipos a competición (os mesmos que a tempada anterior).

## Equipos participantes 
## Xogadores 
Na cuarta edición da KHL tomaron parte un total de 701 xogadores de 14 nacionalidades distintas:

## Liga regular 
### Clasificación das divisións 
**Conferencia Oeste**

**Conferencia Leste**

### Clasificación das conferencias 
As clasificacións das conferencias determinarán os enfrontamentos do play-off. As dúas primeiras prazas de cada conferencia están reservadas para os campións de división.

Fonte: khl.ru

Fonte: khl.ru

*PX = Partidos xogados; G = Goles; A = Asistencias; Pts = Puntos; +/– = Plus-minus; PIM = Penalty minutes*

#### Mellores porteiros 
Fonte: khl.ru

*PX = Partidos xogados; G = Goles; A = Asistencias; Pts = Puntos; +/– = Plus-minus; PIM = Penalty minutes*

## Play-offs 
Os play-offs comezaron o 29 de febreiro de 2012. O sétimo e último partido das series finais da Copa Gagarin xogouse o 25 de abril de 2012.

O campión da edición 2011-2012 da KHL foi o **Dynamo Moscova**.

### Líderes do play-off 
#### Máximos anotadores 
Fonte: khl.ru
  
*PX = Partidos xogados; G = Goles; A = Asistencias; Pts = Puntos; +/– = Plus-minus; PIM = Penalty minutes*

#### Mellores porteiros 
Fonte: khl.ru

*GP = Partidos xogados; Min = Minutos xogados; W = Vitorias; L = Derrotas; SOL = Derrota en *Shootout*; GA = Goles en contra; SO = Shutouts; SV% = Porcentaxe de paradas; GAA = Media de goles en contra*

## Clasificación final 
## Notas
Ramón Gallego García

**Ramón Gallego García**, nado en Pontevedra o 31 de agosto de 1870 e finado en Santiago de Compostela o 4 de decembro de 1942, foi un catedrático de ensino secundario e xornalista galego.

## Traxectoria 
Catedrático de Xeografía e Historia no Instituto de Santiago de Compostela. Colaborou con Antonio López Ferreiro. Foi director de *El Pensamiento Gallego*, *El Pensamiento de Galicia* e *El Correo de Galicia*. Foi profesor auxiliar da Facultade de Filosofía e Letras da Universidade de Santiago de Compostela.
## Notas
## Véxase tamén 
### Bibliografía 
* 
*
El Pensamiento Gallego

***El Pensamiento Gallego*** foi o nome de varias publicacións:

****El Pensamiento Gallego***, periódico publicado en Santiago de Compostela entre 1887 e 1888.
****El Pensamiento Gallego***, revista publicada en Santiago de Compostela entre 1888 e 1889.
****El Pensamiento Gallego***, periódico publicado en Santiago de Compostela entre 1895 e 1898.

## Véxase tamén
### Outros artigos
**El Pensamiento Galaico*
*El Pensamiento de Galicia
El Pensamiento Gallego (1895)

***El Pensamiento Gallego*** foi un periódico editado en Santiago de Compostela entre 1895 e 1898.

## Historia e características 
Subtitulado *Diario Católico Tradicionalista*, apareceu en novembro de 1895. Sucedeu a *El Pensamiento Galaico*. Estaba dirixido por Ramón Gallego García e o administrador era Antonio García Mosquera. Entre os seus redactores figuraba Carolino Costas e entre os colaboradores José Eleicegui López. Desapareceu en xullo de 1898, sendo substituído por *El Pensamiento de Galicia*.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
CIFP Universidade Laboral

O **CIFP Universidade Laboral** é un centro de ensino secundario non obrigatorio do concello de Culleredo, situado en Acea de Ama.

## Historia
Ten a súa orixe na construción en xullo de 1962 da Universidade Laboral para as profesións marítimo-pesqueiras, dentro do I Plan de Desenvolvemento Económico e Social 1964-1967. Unha gran praza de acceso dá entrada ás instalacións da Universidade Laboral, de 3500 m², nun extremo da cal se ergue un mastro de navío de 38 metros de altura.

O conxunto harmonízase dende unha idea de funcionalidade do espazo, o que se concreta nunha serie de edificacións intercomunicadas a través de galerías cubertas dando lugar a un Centro singular nunha contorna única. Foi proxectada polos arquitectos José López Zanón e Luís Laorga Gutiérrez e foi elixida polo Colexio de Arquitectos da Coruña, no día Mundial da Arquitectura (edición 2001) como exemplo da “recuperación da modernidade arquitectónica no noso país nos anos 60".

A andaina do centro iníciase en outubro de 1964 co nome de Universidade Laboral “Crucero Baleares”, con dependencia do Ministerio de Traballo e subvencionado polas Mutualidades Laborais. A orientación profesional preferente era Marítimo-pesqueira, e a procedencia do alumnado, que abarcaba toda España, e a súa condición de bolseiros en réxime de internado, implicou a construción dun internado, ademais das aulas e talleres e dun importante complexo deportivo.

Cos anos seguintes viñeron sucesivas mudanzas que irán configurando a súa identidade: primeiro foi adscrito como Instituto Nacional de Ensinanzas Integradas (INEI) ao Ministerio de Sanidade; posteriormente como Centro de Ensinanzas Integradas (CEI) ó Ministerio de Educación e Ciencia, pasando a denominarse Instituto de Educación Secundaria e Profesional (IESP). Despois foi transferido á Consellería de Educación e Ordenación Universitaria da Xunta de Galicia coa denominación de IES Universidade Laboral. No curso 2021/22 foi incluído na categoría de Centros Integrados de Formación Profesional, pasando a ter o nome CIFP Universidade Laboral.

A superficie total reduciuse pola expropiación perimétrica por mor da construción da AP-9 e posteriormente pola subdivisión do recinto en cinco entidades de funcionamento autónomo: o Complexo Deportivo (dependente da Secretaría Xeral de Deportes e Xuventude), o CPI Sofía Casanova, o Centro Residencial Docente, o IES Eduardo Blanco Amor e o propio CIFP Universidade Laboral.

## Oferta educativa
A orientación profesional de Marítimo-Pesqueira ampliouse a outras familias profesionais (Electricidade, Frío e Climatización, Electrónica de Comunicacións e Caldeirería), BUP, COU, estudos da UNED e ensinanza profesional de adultos. Andando os anos incorporouse ós novos proxectos educativos deseñados polo MEC (Bacharelatos, FP específica, Educación permanente de adultos (EPA) e Programas de Garantía Social). Despois, ao pasar a ser Centro Integrado de Formación Profesional, deixou de impartir o Bacharelato.

## Véxase tamén
### Ligazóns externas
*Sitio web do instituto
*Educateca
Departamento de Arequipa

**Arequipa** é unha das 25 rexións do Perú. A súa capital é a cidade de Arequipa.

## Provincias (capital) 
# Arequipa (Arequipa)
# Camaná (Camaná)
# Caravelí (Caravelí)
# Castilla (Aplao)
# Caylloma (Chivay)
# Condesuyos (Chuquibamba)
# Islay (Mollendo)
# La Unión (Cotahuasi)
300px

## Véxase tamén 
### Outros artigos 
* Subdivisións do Perú
Gran Premio de Italia de 1965

O Gran Premio de Italia de Fórmula 1 de  (formalmente o '''XXXVI Gran Premio d'Italia**) celebrouse en Monza o 12 de setembro de 1965.

A carreira, que foi a oitava rolda da tempada de Fórmula Un de , foi gañada por Jackie Stewart, quen logrou a súa primeira vitoria nun Gran Premio, pilotando para o equipo BRM. O seu compañeiro de equipo, Graham Hill, terminou segundo logo dunha carreira moi rifada entre ambos e Jim Clark, que pilotaba un Lotus - Climax, e que conseguira o Campionato de pilotos de 1965 na carreira anterior. A súa bomba de combustible fallou a varias voltas do final, a retirada do Ferrari de John Surtees, asegurou a Dan Gurney do equipo Brabham - Climax unha posición final no podio.

## Informe da carreira 
Jim Clark loitou polo liderado nos dous primeiros terzos da carreira con Graham Hill, Jackie Stewart e John Surtees (que se retirou con problemas de embrague), ata a volta 64 cando a súa bomba de combustible fallou. Stewart tomou a iniciativa e esperábase que ía deixar pasar ao seu xefe de equipo. A entusiasta multitude esperaba ver pasar aos dous BRM sobre a liña de meta en formación. Pero, na aproximación á Parabólica na última volta, Hill achegouse demasiado e foi polo céspede, loitando por manter a adherencia no barro e a grava. Polo tanto, Stewart logrou a súa primeira vitoria nun dobrete de BRM con Hill. Dan Gurney logrou o podio final e Lorenzo Bandini, Bruce McLaren e Richard Attwood completaron os puntos. A carreira tivo 40 cambios de líder entre os catro pilotos (todos británicos), probablemente a maior cantidade nunha carreira de Fórmula Un.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas''': Só están incluídos os cinco primeiros postos en ambos os grupos de clasificación. Só os 6 mellores resultados contan para o Campionato. Os números sen paréntese son os puntos do campionato, os números entre paréntese son o total de puntos anotados. 

## Notas 
* Líderes por volta:
** Jim Clark 19 voltas (1-2, 4, 7, 10, 18, 21, 27, 33-36, 38, 44, 46, 51, 53-54, 57);
** Graham Hill 13 voltas (3, 5, 25-26, 28, 40, 45, 50, 55-56, 70-71, 73);
** Jackie Stewart 43 voltas (6, 8-9, 11-14, 16-17, 19-20, 22-24, 29-32, 37, 39, 41-43, 47-49, 52, 58-69, 72, 74-76);
** John Surtees 1 volta (15).
* Única aparición nun Gran Premio de: Giorgio Bassi.
* Derradeiro Gran Premio para: Roberto Bussinello, Masten Gregory e Nino Vaccarella.
* Primeira vez: Jackie Stewart (vitoria); Richard Attwood (puntos).

## Véxase tamén 
### Bibliografía 
### Ligazóns externas
Antabamba

**Antabamba** ou **Antapampa** (do quechua: *anta* «cobre» e *pampa* «chaira») é a capital do distrito e a provincia homónimos, situada no departamento de Apurímac, Perú. Segundo o censo de 2005, tiña nese momento 1.972 habitantes.
Antabamba ocupa unha rexión rica en recursos naturais, en especial, minerais, tales como ouro, prata, ferro e cobre, do último dos cales procede o seu nome.
Segunda división española 1956/57

A tempada **1956–57** da **Segunda División Española** de fútbol foi a 25ª edición desta competición. A categoría estivo composta por 40 equipos, repartidos segundo criterios xeográficos en dous grupos de 20 equipos cada un. Sporting de Xixón e Granada CF ascenderon a Primeira División ao mesmo tempo que CD Logroñés, Barakaldo CF, Burgos CF, UE Lleida, CD Mestalla, UD España Algeciras, Puente Genil CF e CD Castellón descenderon a Terceira División.
## Clasificación
### Grupo 1
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.

### Grupo 2
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.

## Promoción de permanencia
## Resultados finais
* Ascenso a Primeira: Sporting de Xixón e Granada CF.
* Descenso a Segunda: Deportivo da Coruña e CD Condal.
* Ascenso a Segunda: Plus Ultra, CD Alcoyano, Basconia e Recreativo de Huelva.
* Descenso a Terceira: CD Logroñés, Barakaldo CF, Real Burgos, UD Lleida, CD Mestalla, UD España Algeciras, Puente Genil CF e CD Castellón.

## Véxase tamén
### Ligazóns externas 
* Web oficial da LFP 
* Web oficial da Real Federación Española 
* Datos do competición en AREFE
Chincheros

**Chincheros** é unha poboación do sur do Perú, capital da provincia do mesmo nome na rexión de Apurímac.
Atópase no altiplano andino a 3762 msnm e a 30&nbsp;km de Cuzco.

## Véxase tamén
### Ligazóns externas
*Cusco-Cuzco Info
Tambobamba

**Tambobamba** é unha poboación do sur do Perú, capital da provincia de Cotabambas, na rexión de Apurímac.
Chuquibambilla

**Chuquibambilla** ou **Chuqipampilla** (do quechua: *chuqi* «minerio» e *pampilla*) é a capital do distrito homónimo na provincia de Grau, situada no departamento de Apurímac, Perú.

Segundo o censo en 2005 tiña 3.066 habitantes.
Chalhuanca

**Chalhuanca** é a capital da Provincia de Aymaraes, Departamento de Apurímac, situada no sur-centro do Perú a 2897 msnm na vertente oriental da Cordilleira dos Andes, na ribeira do río Chalhuanca, afluente indirecto do río Apurímac. Ten unha poboación de 27.857 habitantes, dedicados na súa maioría ás actividades agropecuarias e a minaría.
Apurímac

**Apurímac** pode referirse a:
* **Río Apurímac**, no centro-sur do Perú;
* **Departamento de Apurímac**, ao sur do Perú;
* **Distrito Xudicial de Apurímac**, división administrativa xudicial do Perú;
* '*BAP *Apurímac***, fragata da armada peruana (1854-1881);
* **Jirón Apurímac**, unha rúa do centro histórico de Lima;
* ***Apurímac**' (ou *Apurimac*), disco do grupo alemán Cusco (1985);
** "Apurímac", unha das cancións do álbum anterior.
* ***Apurimac II*** (ou *Apurímac II*), disco do grupo alemán Cusco (1994).